Olukord, kus sa ei saa enda lapsega suhelda, võib sulle põhjustada tõsist moraalset kahju, seega on sul õigus selle eest ka hüvitist taotleda, selgitab Lextali partner vandeadvokaat Olavi-Jüri Luik.
Ikka tuleb ette juhtumeid, kus lapsevanemad ei saa pärast lahutust kokkuleppele, kui tihti ja kui kaua lahus elav vanem lapsega suhelda saab. Tihti lõppevad sellised vaidlused kohtulahendiga, milles kohus määrab, kui kaua ja millal lahus olev vanem võib lapsega suhelda, nendib Luik oma blogis.
“Aga ka kohtulahendist ei pruugi abi olla ning asja ei pruugi parandada ka kohtutäitur – või sunniraha, mille kohtutäitur lapsega koos elavale vanemale määrab. Lapsega koos elav vanem võib peituda vabanduse taha, et laps ei taha suhelda, või siis hoiab lihtsalt kohtulahendi täitmisest kõrvale,” märgib vandeadvokaat.